બાળકનું હોમવર્ક, નાનીનાની એક્ટિવિટીઝથી લઇને તમામ કાર્ય પ્રત્યે ધ્યાન માત્ર માતાએ જ આપવાનું. બાળકોની સંગતનું ધ્યાન રાખવું, તેમને સંસ્કાર આપવા આ તમામમાં માતાનો જ હાથ હોય છે. પછી ભલે પતિ બાળકો સામે દારુ સિગરેટ પીવે કે પત્ની પર હાથ ઉઠાવે. પરંતુ રોલ મોડલ બનાવવામાં અને અસંસ્કારી બાબતોથી બાળકોને બચાવવાની જવાબદારી માતાની જ હોય છે. બાળકોને પરીક્ષામાં માર્કસ ઓછા આવે કે તેઓ ખોટી સંગતમાં પડી જાય તો સવાલ પણ માત્ર માતાને જ પૂછવામાં આવે છે. સગાંસંબંધીઓ સાથે હળતાંમળતાં રહેવું, તેમના લગ્નપ્રસંગમાં જવું, તેમના સુખદુઃખમાં સામેલ થવું આ તમામ વસ્તુ પત્નીને જ કરવી પડતી હોય છે. મહિલા પોતે ભલે શારીરિક સમસ્યાઓથી પીડાતી હોય પણ તેના ઘરપરિવારની તંદુરસ્તીનો ખ્યાલ રાખવો એની જવાબદારી છે. શાકમાં મીઠું વધુ પડી જાય કે પછી રસોઇ બનાવવામાં મોડું થઇ જાય તો તરત તેની કાર્યક્ષમતા પર સવાલ ઉઠાવવામાં આવે છે.